钦定古今图书集成/理学汇编/学行典/第223卷 > 许自球
## 钦定古今图书集成/理学汇编/学行典/第223卷 > 许自球

按《南靖县志》：“许自球，字行受，光岳从兄。以子来音贵，
赠文林郎。性纯孝，家贫，竭力养亲，甘旨无缺。授徒数
十里外，每五日必归定省，亲谕之曰：‘子为人师，毋以
我故旷乃职’。自是率十日一归。亲没，居丧执礼，三年
未尝见齿。待二弟友爱笃至，食必共案，寝必连床，居
恒诲子弟及门弟子必教以躬行孝弟为本。与乡人”
语，“非孝弟之言不出诸口也。”妻陈氏亦至孝，妯娌亲
睦无闲言。